## Rješenje kojim se društvu za upravljanje fondovima rizičnog kapitala s privatnom ponudom Alternative Private Equity d.o.o., Zagreb, odobrava osnivanje Alternative Private Equity FGS otvorenog investicijskog fonda rizičnog kapitala s privatnom ponudom

### NN 131/2010 (24.11.2010.), Rješenje kojim se društvu za upravljanje fondovima rizičnog kapitala s privatnom ponudom Alternative Private Equity d.o.o., Zagreb, odobrava osnivanje Alternative Private Equity FGS otvorenog investicijskog fonda rizičnog kapitala s privatnom ponudom

HRVATSKA AGENCIJA ZA NADZOR FINANCIJSKIH USLUGA

3432

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« 140/05) te članaka 5., 196., 205., 216. i 220. Zakona o investicijskim fondovima (»Narodne novine« 150/05), Uprava Hrvatske agencije za nadzor financijskih usluga, na zahtjev društva za upravljanje fondovima rizičnog kapitala s privatnom ponudom Alternative Private Equity d.o.o., Zagreb, Republike Austrije 1, u predmetu izdavanja odobrenja za osnivanje i prijavu upisa u registar fondova Alternative Private Equity FGS otvorenog investicijskog fonda rizičnog kapitala s privatnom ponudom, na sjednici održanoj 12. studenoga 2010. donijela je

RJEŠENJE

1. Društvu za upravljanje fondovima rizičnog kapitala s privatnom ponudom Alternative Private Equity d.o.o., Zagreb, Republike Austrije 1, odobrava se osnivanje Alternative Private Equity FGS otvorenog investicijskog fonda rizičnog kapitala s privatnom ponudom.

2. Društvu Alternative Private Equity d.o.o., Zagreb, Republike Austrije 1, odobrava se Prospekt i Statut Alternative Private Equity FGS otvorenog investicijskog fonda rizičnog kapitala s privatnom ponudom.

3. Odobrava se izbor Privredne banke Zagreb d.d., Račkoga 6, Zagreb, koja će obavljati poslove depozitne banke za Alternative Private Equity FGS otvoreni investicijski fond rizičnog kapitala s privatnom ponudom i to na temelju ugovora sklopljenog 15. rujna 2010. između društva Alternative Private Equity d.o.o., Zagreb, Republike Austrije 1 i Privredne banke Zagreb d.d., Račkoga 6, Zagreb.

4. Alternative Private Equity FGS otvoreni investicijski fond rizičnog kapitala s privatnom ponudom upisuje se u registar fondova pod identifikacijskim brojem RPP157.

5. Ovo rješenje objavit će se u »Narodnim novinama«.

Obrazloženje

Društvo za upravljanje fondovima rizičnog kapitala s privatnom ponudom Alternative Private Equity d.o.o., Zagreb, Republike Austrije 1 (dalje: Društvo), podnijelo je 20. rujna 2010. godine zahtjev za odobrenje osnivanja otvorenog investicijskog fonda rizičnog kapitala s privatnom ponudom Alternative Private Equity FGS, prijavu upisa u registar fondova za Alternative Private Equity FGS otvoreni investicijski fond rizičnog kapitala s privatnom ponudom, kao i zahtjev za odobrenje prospekta i statuta tog fonda te odobrenje izbora depozitne banke, sve sukladno odredbama članaka 5., 196., 205., 216. i 220. Zakona o investicijskim fondovima.

Društvo je, nakon zahtjeva Hrvatske agencije za nadzor financijskih usluga, 21. listopada 2010. dostavilo cjelokupnu dokumentaciju.

Pregledom zahtjeva za odobrenje utvrđeno je da je Društvo priložilo svu potrebnu dokumentaciju sukladno odredbama članka 205. Zakona o investicijskim fondovima, a iz koje je razvidno da su Prospekt i Statut Alternative Private Equity FGS otvorenog investicijskog fonda rizičnog kapitala s privatnom ponudom u skladu s odredbama članaka 216. i 220. Zakona o investicijskim fondovima.

Također, pregledom zahtjeva za odobrenje izbora depozitne banke, na temelju ugovora sklopljenog 15. rujna 2010. između Društva i Privredne banke Zagreb d.d., Račkoga 6, Zagreb, odobren je izbor depozitne banke, a sve vezano uz obavljanje poslova predviđenih odredbama članka 196. Zakona o investicijskim fondovima.

Slijedom navedenog, valjalo je zahtjev Društva riješiti na način opisan u točkama 1. 2. i 3. izreke ovog rješenja te upisati Alternative Private Equity FGS otvoreni investicijski fond rizičnog kapitala s privatnom ponudom u registar fondova pod identifikacijskim brojem RPP157.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, izreka ovog rješenja objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: Up/I-451-04/10-06/16

Urbroj: 326-113-10-4

Zagreb, 12. studenoga 2010.

Predsjednik Uprave
Ante Samodol, v. r.

Rješenje, NN 131/2010-3432